Kamalduliai

Kamalduliai (dažn. Kamanduliai) () – katalikų vienuolių ordinas, benediktinų ordino šaka. Susikūrė apie 1012 m. Italijoje, Kampo Maldolyje, vėliau pavadintame Kamaldoliu (Camaldoli).

Kamaldulių vienuoliai vilki baltą tuniką siekiantį iki kulnų, ant jos baltus škaplierius su gobtuvu ir baltą apsiaustą, augina ilgas barzdas. Vienuolių ordinas laikosi be galo griežtos šv. Benedikto regulos, duoda skaistybės ir tylėjimo įžadus, visą gyvenimą atiduoda Dievui ir fiziniam darbui. Vienuoliai gyvena atskiruose nameliuose, kiekvienas turi savo darželį, kartu susitinka tik bažnyčioje ir valgomajame. Susilaiko nuo mėsos ir vyno.http://vienuolynai.mch.mii.lt/visosvienuolijos.htm#KAMALD   KAMALDULIAI Tylėjimas ir pokalbių su broliais ribojimas
padeda susikaupti maldai ir meditacijai, todėl kamalduliai gali kalbėti tik ypatingais atvejais, nuošalėje, trumpai ir pusbalsiu. Tyloje atliekami darbai padeda ne tik pragyventi, bet ir yra dvasinės pusiausvyros sąlyga. Kamaldulių vienuoliai gyvena atsiskyrę nuo pasaulio, jie neapaštalauja.http://www.ceeol.com/aspx/getdocument.aspx?logid=5&id=219E46A6-6063-46FE-8A57-215B968090AB Pasijinė Kristaus ikonografija Pažaislio kamaldulių vienuolyne Pasaulyje dabar yra apie 250 kamaldulių vienuolių.

 Kamalduliai ir Lietuva 
Lietuvoje buvo įkurti du kamaldulių vienuolynai:  (1664–1832 m.) Pažaislyje ir  (1667–1800 m.) Vygrių ežero saloje (dabar Palenkės vaivadija Lenkijoje).http://www.punskas.pl/suvalkietis/Suvalku.html  Suvalkų miesto ir apylinkių istorija

 Kamaldulių Dievo Motinos paveikslas 
Šį Lietuvos kamalduliams dovanotą Dievo Motinos paveikslą Kristupas Pacas 1661 m. gavo dovanų iš popiežiaus Aleksandro VII. Iki Pirmojo pasaulinio karo jis buvo saugomas Pažaislio vienuolyne. 1915 m. stačiatikiams pasitraukus iš Pažaislio, šie išgabeno paveikslą į Rusiją. Tik 1928 m. atgautoji Kamaldulių Dievo Motina grįžo į Pažaislį. 1950 m., vienuolynui einant iš rankų į rankas, paveikslas buvo perkeltas į Kauno arkikatedrą baziliką. 2000 m., lydimas gausios maldininkų procesijos, paveikslas iškilmingai grąžintas į Pažaislį.http://kaunas.lcn.lt/01/vietos/pazaislis.html  Kauno arkivyskupijos kurija

 Taip pat skaitykite 
 Kauno Švč. M. Marijos Apsilankymo pas Elzbietą bažnyčia
 Pažaislio vienuolynas

 Išnašos 

Kategorija:Katalikų vienuolių ordinai